Oosie-Nuus 09/2019 gedateer 8 Maart 2019
Laaste nuusbrief vir die eerste kwartaal
Die skool sluit op, Vrydag, 15 Maart om 10:30 en heropen op 2 April. Ons wens almal 'n veilige reis en heerlike rustyd toe.
Ons neem aan die einde van hierdie kwartaal afskeid van:
Me Cornie Tredoux en Susie Ackermann wat aftree.
Juffrou Cornie jy het 'n spesiale plekkie in ons harte en lewens. Mooi loop! Kies jou tree met sekerheid en loop doelgerig en voorspoedig deur die lewe na Oos-Moot. Laat jou voete jou na Geluksburg lei.
Juffrou Susie, mag juffrou elke oomblik van juffrou se nuwe avontuur geniet en onthou blom net daar waar juffrou geplant is, in ons harte sal die mooiste roos wat ons ken nooit verwelk nie, want ons gaan ons herinneringe aan juffrou gereeld water en kunsmis gee en snoei en gereeld die herinneringe aan juffrou omdolwe om te herleef.
Ons verwelkom mnr Johan Meyer ons nuwe Terreinbestuurder in Oosie-land en wens hom alles van die beste toe.
HOOF SE VERJAARSDAG - 22 MAART
GAUTENG SKOLE KAMPIOENSKAPPE 2019
Logan Truter (gr10) swem SES GOUE MEDALJES los tydens hierdie kampioenskappe. Hy verower goue medaljes in die volgende items: 50 en 100m vlinderslag, 50 en 100m vryslag en 50 en 100m rugslag. Uitmuntende prestasies!
GAUTENG KAMPIOENSKAPPE 2019
Die volgende Oosie-atlete is ingesluit by die Tshwane Noordspan wat aan die Gautengkampioenskappe deelneem:
• 0/15: Micyla Botha, Mignon Burger, Tiana vd Heuvel, Zané van Tonder en Heino Beneke.
• 0/17: Janelle Swanepoel, Chané van Zyl, Fébé Wessels, Melissa Grobler, Cameron Slement en Rolen Visagie.
• 0/19: Annabelle Bester, Kyra Botha, Demi Jansen, Danae Jv Rensburg, Klarine Schutte, Danie Botha, Ruan de Lange en Marno Gerber. Sterkte.
Karate - SA
Mej S Ludick (heel links - onderwyseres) verower die bronsmedalje tydens die 2019 Senior Suid-Afrikaanse Karate Kampioenskappe. Baie geluk!
Karate - Gauteng
Stefan Marais (gr12) is gekies om die Gauteng Karate Federasie by die Suid-Afrikaanse Karate Kampioenskappe te verteenwoordig. Baie geluk!
Graad 12: IGO PAT-SESSIE
Daar is op Saterdag, 9 Maart, vanaf 08:00 – 17:00 ‘n IGO PAT-werksessie vir die Graad 12-leerders (Mnr. Danie Smith se klas) wat nog nie met Fase 1 klaar is nie. Fase 1 van die PAT moet op die laatste, Maandag, 11 Maart tydens klastyd ingehandig word. Die departement laat geen laat inhandigings toe nie. Matrieks wat nie die fase 1 Maandag inhandig nie, word streng gepenaliseer.
Graad 11: Toerisme uitstappie
Die uitstappie van 11 Maart na die OR Tambo Lughawe word uitgestel na 8 April. Alle gelde wat inbetaal is, word oorgedra vir die uitstappie op 8 April.
Die finalé is op 17 April om 18:30 in die skoolsaal. Kaartjies is R20 per persoon.
Die finaliste word Maandag, 11 Maart op die skool se FACEBOOK aangekondig. Hou die skool se FACEBOOK dop vir die YOUTUBE video's van die finaliste.
Daar is nog geleentheid vir leerders om by die orkes aan te sluit. Die orkes het nog plek vir dwarsfluit, Eufonium, klavier (moet reeds goed kan speel en bladlees) en vele meer. Belangstellendes kan Mnr. Smith by die skool kontak of belangstellende leerders kan hom in klaskamer 98 gaan spreek.
Kaartjies kan tydens pouses by die Konferensiekamer aangekoop word.
Wedstryde op 9 Maart (tuisvelde) teen Hoërskool Klerksdorp.
• Die 1ste- en 0/17A-spanne toer na George (17 Maart tot 22 Maart).
• Alle uitstaande toergelde moet asseblief voor die skool sluit (15 Maart) betaal wees.
Ons wens al ons sportspanne sterkte toe met die toere, kampe en klinieke wat gedurende die vakansie plaasvind. Veilig reis.
Landloop oefening begin die 2de kwartaa. Oefentye is Maandag tot Vrydag vanaf 14:00. Die afrigter is juffrou L Bekker.
Die jaarlikse PnP kompetisie het weer afgeskop. Die skool met die meeste BETAALSTROKIES wen 'n bedrag geld. Ons vra dat ons ouers en leerders ons ondersteun en hul betaalstrokies in die houer gemerk OOS-MOOT plaas.